་བས་གསལ་དང་རིག་པས་དཔག།
གཉིས་པ། རྣ་རྩ་གསལ་བའི་སྒྲོན་མེ།
སངས་རྒྱས་སྨན་གྱི་བླ་ལ་ཕྱག་འཚལ་ལོ།། རྣམ་ཤེས་ཕྲ་བའི་བྱིས་པ་ལ༎
འདུ་བའི་ནད་ཀྱིས་ཟིན་གྱུར་ན།། དེ་ཡི་ངོས་བཟུང་བརྟག་པ་གཅེས། བདག་
གིས་ལེགས་པར་བཤད་པར་བྱ།། མ་ཡེངས་གུས་པས་རབ་ཏུ་ཉོན།། ལུས་པོ་རི་
རྒྱལ་ལྷུན་པོ་ལ།། རྣ་བ་དཔག་གས་[བསམ ]ལྗོན་ཤིང་རྒྱས།། དེ་ལ་ནད་ངོས་
བཟུང་བར་བྱ།། ཞག་ནི་བཅུ་གཅིག་ལོ་བརྒྱད་བར། ཕོ་ཡི་གཡོན་ལ་མོ་ཡི་
གཡས༎ ཆུ་ཡིས་སྦྱང་ལ་དར་གྱིས་ཕྱེས[ཕྱིས]། ། _ མེ་ལོང་བཞིན་དུ་གསལ་བར་
བལྟ།། བུ་ཡི་རྣ་བ་གཡོན་པ་ལ།། དང་པོ་བསྲུང་མདའི་རྩ། གཉིས་པ་སྙིང་གི་
རྩ། གསུམ་པ་མཆིན་རྩ། བཞི་པ་ཕོ་བའི་རྩ། ལྔ་པ་རྒྱུ་མའི་རྩ། བུ་མོ་རྣ་བ་
གཡས་པ་ལ། དང་པོ་ བསྲུང་མདའི་རྩ། གཉིས་པ་གློ་བའི་རྩ། གསུམ་པ་
མཆིན་པའི་རྩ། བཞི་པ་ཕོ་བའི་རྩ། ལྔ་པ་རྒྱུ་མའི་རྩ།
ད་ནི་རྣ་རྩ་དཔྱད་ཐབས་ལ། ཀུན་གྱི་གཞི་ཟང་[ཟངས]རི་ལ་ཉི་མ་ཤར་
བ་འདྲ་ན་བཟང་། མཆོང་རི་ལ་ཉི་མ་ཤར་བ་འདྲ་ན་བཟང་། གང་[གངས]
རི་ལ་ཉི་མ་ཤར་བ་འདྲ་ན་ངན། སྤང་རི་ལ་ཉི་མ་ཤར་བ་འདྲ་ན་ངན། མཚོ་ལ་
གྲིབ་མ་གུགས་[གུག ]པ་འདྲ་ན་ངན། རྩའི་གནས་ལུགས་ལྗོན་ཤིང་ནི། ལྗོན་

༄༅།བྱིས་པའི་ཉེར་སྤྱོད་བཙའ་ཐབས་དང་གསོ་ཚུལ་སྐོར་ཕྱོགས་བསྡུས།
159
ཤིང་ལོ་འདབས་[འདབ]རྒྱས་ན་བཟང་། རྩེ་མོ་ཕྲ་ལ་དྲངས་[དྲང ]ན་བཟང་།
རྩ་བ་སྦོམ་ལ་བསྟན་[བརྟན]ན་བཟང་། མཁར་ལ་དར་བཙུག་[བཙུགས]པ་
འདྲ་ན་བཟང་། མཚོ་ལ་ཤིང་སྐྱེས་པ་འདྲ་ན་བཟང་། རྩ་ཁོག་རྨུག་[སྨུག]ཕུར་
འདྲ་ན་བཟང་། རྩ་བརྒྱུད་[ རྒྱུད ]དར་སྐུད་འདྲ་ན་བཟང་། ནག་པོ་འཛིང་
འཛིང་མེད་ན་བཟང་། རང་མལ་རང་གིས་བཟུང་ན་བཟང་།
ད་རྩ་ཡི་ཕ་ནི་གློ་རྩ་ཡིན། གནམ་གྱི་འཇུ་ཐག་མ་ཆད་དོགས། ཆད་ན་ཕ་
དང་ཕུ་བོ་ལ་ངན། རྩ་ཡི་མ་ནི་མཆིན་རྩ་ཡིན། ཁྲག་གི་རྒྱ་མཚོ་མ་སྐམ་དོགས།
སྐམ་ན་མ་དང་སྲིང་མོ་ལ་ངན། རྩ་ཡི་བུ་ནི་སྙིང་རྩ་ཡིན། རྩའི་འདུས་ཐག་མ་
ཆད་དོགས། ཆད་ན་བུ་ཚ་རང་ལ་ངན། རྩའི་བུ་མོ་མཁལ་རྩ་ཡིན། མེ་ཏོག་
སད་ཀྱིས་མ་ཁྱེར་དོགས། ཁྱེར་ན་སྲིང་མོ་དང་བུ་མོ་ལ་ངན། རྩ་ཡི་སོ་ཕ་[པ]
བསྲུང་མདའ་ཡིན། བསྲུང་མདའ་མཐོར་[འཐོར]དུ་མ་ཆག་དོགས། ཆག་ན་
ལེ་གུ་ལྷ་ངོ་དམའ། ཕ་རྩ་བུ་ཆུང་བརྩེ་ས་ཡིན། རྩེ་ས་སྟེང་ [ སྟོང ] ན་མཆི་
[འཆི]ངོ་ཡིན། མཚེར་པ་གཡང་གི་ར་བ་ཡིན། ར་བ་སྟེང་[ སྟོང ]ན་གོད་ངོ་
ཡིན། རྩ་ཡི་བརྟན་ཕུར་བླ་གནས་ཡིན། བརྟན་ཕུར་བུད་ན་འཆི་ངོ་ཡིན།། རྩ་
ལྷག་མཐུག་ན་འཕེན་རྩ་ཡིན༎ ཡལ་ག་མེད་ན་དམངས་རྩ་ཡིན།། རྩ་སྟོད་གྲང་
[དྲང]ན་ཡ་རབ་[རབས ]རྩ།། རྩ་མགོ་སྡུམ་[ཟླུམ]ན་མ་རབ་[རབས]རྩ།
རྩ་མདོག་སྐྱ་ན་རྨོང་རྩ་ཡིནན།། སེར་ན་སེར་གྱིས་ཟོས་པ་ཡིན།། སྔོ་ན་མ་ཆགས་
[ཆག ] གྲངས་ [ ལྷུང ] བ་ཡིན།། དམར་ན་ཤིན་ཏུ་བཟང་བ་ཡིན།། ནག་ན་
གདོན་གྱིས་བཏབ་པ་ཡིནན།༎ ལར་རྩ་སྲོད་[སྟོད]ནག་ན་མདུན་ [ བདུད ] ངོ་
ཡིན།། རྩ་སྐེད་ནག་ན་ན་ངོ་ཡིན། རྩ་སྨད་ནག་ན་གདོན་ངོ་ཡིན།། དམར་ནི་
[ལ]རྒྱས་ན་ན་སྡོད་ཡིན།༎ ནག་ལ་རྒྱས་ན་གདོན་སྡོད་ཡིན།༎ སྐྱ་ནས་ཞིབ་ན་
འཆི་སྡོད་ཡིན།༎ རྩ་མགོ་གུག་ན་འཆི་སྡོད་ཡིན༎ ཁྲམ་རྣམས་ཐམས་ཅད་ན་ངོ་
ཡིན༎ རྩ་མགོ་འཛིང་ན་ན་ངོ་ཡིན།། མདུད་པ་བྱུང་ན་(ན་)ངོ་ཡིན།། སྟོད་ཀྱི་
གྲུ་གསུམ་ཕ་མ་ངན།། སྐེད་ཀྱི་གྲུ་གསུམ་བུ་ལ་ངན།། སྨད་ཀྱི་གྲུ་གསུམ་མ་ལ་

160
༄༅།འབྲོང་སྨན་སྙིང་ཐིག
ངན།། ཤ་སྤུ་གང་[གངས]ལ་གཏོར་འདྲ་ངན། རྣ་ཐོང་བྲག་ལ་ཡར་འདྲ་
ངན།། རམ་པ་བྲེ་ལ་བླུག་འདྲ་ངན།། རྒྱུ་མ་ཁྲག་གིས་བསྐང་ [བཀང ] འདྲ་
ངན།། ཐག་པ་དྲི་[གྲི ]ཡིས་བཅད་འདྲ་ངན། ཁྲག་གི་ཁ་འཕྲུ་ [ཕྲུ] གཏོར་
འདྲ་ངན།། སྡོང་པོ་སྟི་ [ སྟ]རེས་བཅད་འདྲ་ངན།། སྨྱུག་ཕྲན་ཟུར་[ཟོར]
བས་བྲག་[བྲེག]འདྲ་ངན།། རྣལ་འབྱོར་འཁོར་ལོ་བསྐོར་འདྲ་ངན།། སྐྱེས་
ཕྲན་མདའ་གཞུ་བཅད་འདྲ་ངན།། གླན་པས་བསྐོར་རུ་བསྐོར་འདྲ་ངན།། རྗེ་
བོ་མིག་དམངས་བཞག་འདྲ་ངན། བརྩད་པོ་དབུ་ལ་ཆས་འདྲ་ངན༎ མདུན་
ཞུ་མགོ་ནས་ཕུད་འདྲ་ངན།༎ མེ་ཏོག་སད་ཀྱིས་ཁྱེར་འདྲ་ངན།།
ད་ནི་གདོན་ངོས་བཟུང་བ་ནི། འོད་དཀོར་འདྲ་ན་རྒྱལ་པོ་གདོན། མེ་
ལོང་འདྲ་ན་མཚོ་སྨན་གདོན༎ ཤུག་པ་འདྲ་ན་ཡུལ་ལྷ་གདོན།༎ པདྨ་འདྲ་ན་མ་
ལྷ་གདོན། ར་སྐྱེས་འདྲ་ན་དགྲ་ལྷ་གདོན།༎ སྡིག་པ་འདྲ་ན་ས་བདག་གདོན༎
ཉ་སྦལ་འདྲ་ན་ཀླུ་བདུད་གདོན།། སྐྲ་ཤད་འདྲ་ན་ཡུག་ས་གདོན།། ཤ་རུ་འདྲ་
ན་དྲི་གཙན་[གྲེ་བཙན ]གདོན།། བྱ་སྒྲོ་འདྲ་ན་བྱ་ཐན་གདོན། ལྒ་རུ་འདྲ་ན་
གོད་ཁ་གདོན།། ཟེར་བ་འདྲ་ན་རི་བ་ཙམ། གཏོར་ཤ་འདྲ་ན་སྟོད་ཤ། སྨད་
ཤ་འདྲ་བ་སྨད་ཤ། རི་ཐོ་འདྲ་ན་སྐྱས་ནག། གྲོགས་[གྲོག ]མ་འདྲ་ན་མོ་མགྲོན་
གདོན། གདོན་ངོས་བཟུང་བ་ཚར་རོ༎
ད་ནི་ནད་ངོས་བཟུང་བ་ནི། གཡས་ཀྱི་དང་པོ་རྒྱས་ན་གློ་བ་དང་ལོང་ཀ་
ལ་ནད་ཡོད། དེ་འོག་རྒྱས་ ན་ མཆིན་ མཁྲིས་ལ་ ནད་ཡོད། དེ་འོག་རྒྱས་ན་
མཁལ་མ་ དང་ རྒང་ བྱག་ [ ལྒང་ ཕུག ] ལ་ ནད་ ཡོད། དེ་ འོག་ རྒྱས་ ན་ རྩོག་
[བཙོག]དང་ན་ཡུག་སྡིག[ཡུགས་གདོན]། དེ་འོག་རྒྱས་ན་མ་ཆག་བུ་ལ་ལྷུང་།
ནད་ཡོད། དེ་འོག་རྒྱས་ན་ཕོ་བ་དང་མཚེར་བ་ལ་ནད་ཡོདད། དེ་འོག་རྒྱས་ན་
དེ་འོག་རྒྱས་ན་གཤིན་ལ་བརྒལ།
གཡོན་གྱི་དང་པོ་རྒྱས་ན་སྙིང་དང་རྒྱུ་མ་ལ་
མཁལ་མ་གཡོན་ལ་ནད་ཡོད། དེ་འོག་རྒྱས་ན་མ་ཆག་བུ་ལ་ལྷུང་། དེ་འོག་རྒྱས་
ན་སྐྱུག་ཏུ་འགྲོ། དེ་འོག་རྒྱས་ན་ས་སྒོ་བྱེ། དེ་འོག་རྒྱས་ན་གནམ་སྒོ་བྱེ་བ་ཡིན།

༄༅།བྱིས་པའི་ཉེར་སྤྱོད་བཙའ་ཐབས་དང་གསོ་ཚུལ་སྐོར་ཕྱོགས་བསྡུས།
161
བྱར་[དབྱར]གྱི་རྩ་སྔོ་བ་ཡིན། སྟོན་དགུན་རྩ་དམར་བར་[བ]ཡིན། དཔྱིད་
ཀྱི་རྩ་ནི་སྐྱ་བ་ཡིན། དུས་བཞི་རྩ་དཔྱད་ལགས་སོ༎
གསུམ་པ། བྱིས་པའི་ནད་གསོ་བ།
སྤྱི་སྨན་བྱིས་པར་ཁ་སྲུང་འདི་དག་བསྟན། སྙིང་ཞོ་ཤ་སྙིང་གི་ཁ་འཛིན་དང་
ཅུ་གང་ཟླ[གློ]བའི་ཁ་འཛིན་ཙནྡ་[ཙནྡན]དཀར། ། ལི་ཤི་སྲོག་ལ་བྲག་ཞུན་མཆིན་པར་
དོམ་མཁྲིས་མཁྲིས་པར་ཀོ་ལ་མཚེར་པར་མཚལ་ ཁྲག། ། སུག་སྨེལ་མཁལ་མ་མཁལ་མ་ཞོ་
ཤ་རྒ་[སྒ]སྐྱ་ཕོ་བར་དང་།། སེའུ་འབྲུ་ཕོ་བར་སྤ་ཡག་རྒྱུ་མར་ཉི་དགའ་བསམ་སེའུ་སྡིག་
སྲིན་ལྒང་བར་སྡེབ༎ འཕུར་སླེབ་དུག་ཆིག་ཐུབ་གླ་གུལ་ཨ་གར་ནག། རྒུན་འབྲུམ་
ཤིང་མངར་སྦྱར་བས་མཆོག་ཏུ་ཤིས།།
བྱིས་པ་ནད་གཞི་ཅན་བསོས་བུ་དང་ལུས་ཟུང་[ཟུངས]ཞན་པ་རྣམས་ལ།
བྱིས་པའི་ཁ་བསྲུང་ནི། བཟང་པོ་དྲུག་གིས་དོན་སྣོད་ཁ་འཛིན་བྱེད། དཔའ་
བོ་ཡེང་ [ ཡུང ] བ་གི་ཝཾ་སེར་ནད་སྲུང་།
མཚལ་དང་འབྲི་མོག་ཚོས་ཀྱིས་ཤ་
མདངས་བསྐྱེད། སྨན་ཆེན་གུ་གུལ་ཡུངས་དཀར་འདྲེ་གདོན་འཇོམས།། ཨར་
སྐྱུར་སེའུ་མེ་ཏོག་འདུ་བ་སྙོམས༎ བསེ་རུ་འུག་སྒྲོ་ཐར་[ཐལ]བས་ཆུ་སེར་སྐེམ།
ཙནྡ་[ཙནྡན ]སྲོ་ལོ་ཤིང་མངར་གློ་འཁྲུགས་སེལ༎ ཚ་ལ་བཟེ་[གཟེ ]ལྕམ་དྲི་ཆུ་
འགགས་པ་སེལ༎ སེ་འབྲུ་བུར་རྡོག་[བུལ་ཏོག ]ཚ་[ཚྭ ]སྦྱར་མེ་དྲོད་བསྐྱེད།།
བུ་རམ་གྱིས་རིལ་[དྲིལ]མདང་[མདངས]སྟོབས་རྒྱས་པར་བྱེད། གཞན་གྱིས་
མི་ཤེས་སྙིང་ ནོར་དམ་པ་ ཡིན།། ཡང་ན་དོན་སྣོད་ཁ་འཛིན་བཟང་པོ་དྲུག།
ཚད་པ་ཀུན་ལ་ཨ་གར་ཙནྡ་[ཙནྡན]གཉིས། འདུ་བ་སྤྱི་སྙོམས་ཨ་རུ་གསེཪ་
མདོག་ཅན།༎ གཉན་ཚད་གླ་གུལ་ཤུ་དག་སེར་ནད་ལ།། དཔའ་བོ་སེར་པོ་དུང་
[དུག]ཉུང་བོང་ང་དཀར།། རྒྱ་ཚ་ལྕམ་པ་སྡིག་སྲིན་ཆུ་འགགས་སེལ༎ གེ་སར་
རྒྱ་མཚལ་མངར་གསུམ་ཤིང་མངར་སྦྱར།། ནད་གདོན་ཀུན་འཇོམས་ཤ་མདང་

162
[མདངས]ཤ་ལྷག་བསྐྱེད།།
༄༅།འབྲོང་སྨན་སྙིང་ཐིག
བྱིས་པ་ན་བ་གསོ་བ་ལ། གུར་གུམ་བདུན་པའི་ཁ་བསྒྱུར་རྒྱས་ཚད་སྐབས་
སུ་ཡོད། བློན་པོ་སུམ་སྦྱོར་ནི། ཅུ་གང་གུར་གུམ་གི་ཝཾ་ཀ་ར་སྦྱར།། བློན་པོ་
སུམ་སྦྱོར་བྱིས་པའི་ཚད་པ་སེལ། དེ་སྟེང་ཙནྡ་[ཙནྡན]དཀར་དམར་ལུ་[ལི]
ག་དུར།། གླ་བ་གུ་གུལ་འཛིན་པ་ཨ་རུ་ར།། བྱིས་པའི་རིམ་[ རིམས ] ཚད་མ་
ལུས་སེལ་བར་བྱེད།། ག་དུར་བོང་དཀར་བསྣན་པས་རིམ་[རིམས]ཚད་སེལ༎
སྲོ་ལོ་རྒུན་འབྲུམ་ཤིང་མངར་ཨ་ཀྲོང་བསྣན།། བྱིས་པའི་གློ་ཚད་མ་ལུས་སེལ་
བར་བྱེད།། ཤིང་མངར་མཚལ་དང་སྲོ་ལོ་ཨ་ཀྲོང་བསྣན། དེས་ཀྱང་བྱིས་པའི་
གློ་ཚད་མ་ལུས་སེལ༎ འཁྲུགས་རིམ་[རིམས]ཧོང་ལེན་ཙནྡ་[ཙནྡན]དཀར་
པོ་བསྣན།། ཀྲི་ཀ་ཧན་》 ནི། ག་ པུར་ བསིལ་ གསུམ་ བསེ་ རུ་ ཛཱ་ ཏི་ ཙནྡ་
[ཙནྡན]དཀར།། གི་ཝཾ་ག་དུར་སེ་འབྲུ་སྲམ་[སྲ]འབྲས་མཚལ༎ ཤུ་མོ་ཟ་
དང་ཀ་ར་བཞི་འགྱུར་སྦྱར།། ཀྲི་ཀ་ཧན་ཞེས་བྱིས་པའི་རིམ་[རིམས]ཚད་སེལ།
གཙོ་བོ་བརྒྱད་ཚད་པའི་སྐབས་སུ་ཡོད། བློ་[གློ]ཚད་ཀུན་སེལ་》ནི། བསིལ་གསུམ་
ཙནྡ་[ཙནྡན ]དཀར་དམར་ལི་ག་དུར།། དེ་ཉིད་གཞིར་བཞག་གཉན་ཚད་སེལ་
བ་ལ། གླ་རྩི་གུ་གུལ་འཛིན་པ་ཨ་རུ་ར།། བྱིས་པའི་རིམ་[ རིམས ]ཚད་མ་ལུས་
སེལ་བར་བྱེད།། དེ་བཞིན་དུར་བྱིད་དན་རོག་འཛིན་པ་ཨ་རུ་སྦྱར།། བྱིས་པའི་
སྙིང་ཚད་མ་ལུས་སེལ་བར་བྱེད། དེ་བཞིན་གློ་ཚད་སེལ་བར་བྱེད་པ་ལ༎ ཤིང་
མངར་མཚལ་དང་རུ་རྟ་སྲོ་ལོ་དཀར།། བྱིས་པའི་གློ་ཚད་མ་ལུས་སེལ་བར་བྱེད༎
དེ་བཞིན་ ཨ་ ག་རུ་དང་ཛཱ་ ཏི་སྒོག་ཐལ་སྦྱར། བྱིས་པའི་ རི་ཐང་ མཚམས་སུ་
བདུད་རྩི་ཡིནན། དེ་དུས་ཚིག་ [ ཚིགས] པ་ དྲུག་ བདུན་རླུང་ སྲང་ [གསང ]
བསྲེགས༎
གཅིག་ཤེས་ཀུན་གྲོལ་གོང་གི་བློན་པོ་སུམ་སྦྱོར་ཁ་བསྒྱུར་ཅན་ཡིན། གྲང་
ནད་ལ་གོ་ཐལ་བདུན་པ། སེ་འབྲུ་བརྒྱད་སྦྱོར་ནི། ས་[སེ]འབྲུ་ཚ་བ་གསུམ་
དང་དྭ་ཀྲིག་[ད་ཏྲིག ]དང་། ཤིང་ཀུན་གཡུ་[དབྱི ] མོང་ཁ་རུ་ཚ་དང་སྦྱར།།

༄༅།བྱིས་པའི་ཉེར་སྤྱོད་བཙའ་ཐབས་དང་གསོ་ཚུལ་སྐོར་ཕྱོགས་བསྡུས།
163
སེ་འབྲུ་བརྒྱད་པས་གྲང་བ་མ་ལུས་སེལ།། མན་བསིལ་སྨུག་པོའི་སྐབས་སུ་ཡོད། གསེར་
མདོག་ལྔ་དང་མཁྲིས་ལས་རྣམ་རྒྱལ་གཞུང་དུ་ཡོད། མཁྲིས་ཚད་ལ། གུར་གུམ་ཏིག་ཏ་ཨ་རུ་
གསེར་མེ་ཏོག། བྱིས་པའི་མཁྲིས་ཚད་མ་ལུས་སེལ་བར་བྱེད།
བྱིས་པའི་སེར་ནད་ཚ་གྲང་ཐམས་ཅད་ལ། ནག་ཆུང་གི་ཝཾ་གླ་རྩི་དང་།།
ལྕག་[ལྕགས]ཀྱི་སོལ་བ་བཞི་ཆ་ལ༎ བཟང་དྲུག་ཁ་ཚལ་[ཚར ]བཅུ་དང་ལྡན།།
བྱིས་པའི་ཆུང་ནད་ཚ་གྲང་མེད་པ་འཇོམས།
བྱིས་པའི་དབུག་[དབུགས]སྨན་བདུད་རྩི་ཤི་སོས་ནི། བཟང་པོ་དྲུག་དང་དཔའ་ཡོང་
[ཡུང] གཉིས།། གི་ ཝཾ་ རྨུག་ མོ་ སྟེང་ ཐུན་ ཀྲི་ [ པྲི ] ཡང་ ཀུ༎ སེ་ དོག་ ཙནྡ་
[ཙནྡན]སེ་འབྲུ་གསུམ་ཤིན་ཏུ་ཟབ།།
ཡང་གཅིག་བྱིས་པའི་སེར་ནད་ཚ་གྲང་ཐམས་ཅད་ལ། རབ་ན་དངུལ་གྱི་སོལ་དགོས་ལ།
དེ་མ་འགྲུབ་ན། ལྕགས་ཀྱི་སོལ་དགོས་འོང་། ཨ་རུ་གསེར་མདོག་ཆ་གཉིས་བྱ།
བབ་བླ་སེར་པོ་གླ་རྩི་གཉིས་ཆ་གཅིག་བྱ། མགྲོན་བུ་ཐལ་བ་ཆ་གཅིག་བྱ། ཆུ་
ཁོལ་བརླང་ [ རླངས] ཡལ་ གྱིས་ཕུལ་ ལ་ བཏང་། ཚ་ སེཪ་ གྲང་ སེཪ་ བལྟ་ མི་
དགོས། ཚ་སེལ་[སེར ] གྲང་སེར་ཐམས་ ཅད་ལ་སླེབས་པ་ཙམ་གྱིས་འཆི་བ་
མེད།
རྩ་འགགས་སེལ་བའི་གཡེར་མ་བདུན་པ་ནི། གཡེར་མ་འབྲུ་བདུན་དུར་བྱིད་ཞད་
ཙམ་གཅིག། ཨ་རུ་མ་ནུ་ཨུག་ཆོས་བུལ་ཏོག་དང་།། རྒྱ་ཚ་སྦྱར་བས་རྩ་འགགས་
སེལ་བར་བྱེད།
བུལ་ཏོག་སུམ་སྦྱོར་ནི། བུལ་ཏོག་ལྕིམ་རྩ་ཨ་རུ་གསུམ༎ མོ་ནི་དམར་
པོའི་ཐང་གིས་ཕུལ༎ སྟུག་[རྟུག ]སྐམ་ནད་ལ་བདུད་རྩི་འདྲ།
ཆུ་འགགས་སེལ་བའི་གཟེར་[གཟེ〕མ་སུམ་ཐང་ནི། གཟེ་མ་ལྕམ་པ་སྡིག་སྲིན་གསུམ་
གྱིས་ཆུ་འགགས་སེལ༎ བདུད་རྩི་སུམ་སྦྱོར་ ནི། ཅོང་ཞི་ཆ་གསུམ་མ་ནུ་གཅིག།
སྤྲི་[པྲི ] ཡང་ཀུ་ནི་ཆ་གཉིས་སྦྱར།། ཞིབ་བཏག་ཚ་གྲང་རྟ་ཡིས་སྦྱོར། སུམ་
སྦྱོར་སྟེང་རྒྱ་ཚ་དང་ལྕམ་པ་བསྣུན་[བསྣན]པས་བྱིས་པའི་ཆུ་འགགས་ལ་ཕན་

164
༄༅།འབྲོང་སྨན་སྙིང་ཐིག
ཞེས་གསུང་པ་གོང་སྤྲུལ་རིན་པོ་ཆེའི་ཕྱག་དཔེ་ཕྱག་བྲིས་གནང་འདུག འཁྲུ་བ་
གཅོད་ཐབས་སོགས་རྩ་འགགས་ཆུ་འགགས་འཁྲུ་གཅོད་ཉེར་མཁོ་ཐོར་བུ་ནང་
ལ་ཡོད། ག